Teljes politikai fordulat a thai választásokon
Az ellenzéki Pheu Thai párt abszolút gyõzelmet aratott a vasárnapi thaiföldi parlamenti választáson, így egyedül is kormányt tud alakítani. A hadsereg közölte, hogy elfogadja az eredményt.
A szavazatok száz százalékának összesítése után a választási bizottság közölte, hogy a Pheu Thai az 500 mandátumból 265-öt szerzett meg, az Abhiszit Veddzsadzsiva leköszönõ miniszterelnök vezette Demokrata Párt pedig 159 képviselõt küldhet a parlamentbe. A választási részvétel közel 75 százalékos volt. A Pheu Thai abszolút gyõzelmet aratott, és így egyedül is kormányt tud alakítani.

A 66 milliós Thaiföldön a mostani parlamenti választástól sokan azt remélik, hogy véget ér a politikai erõszak korszaka, és sikerül csökkenteni a fõvárosi elitet és a hátrányos helyzetû vidékieket elválasztó mély szakadékot.

A délkelet-ázsiai országot megosztó nagy törésvonal a királypárti bangkoki elit és a 2006-ban puccsal megbuktatott, számûzetésbe vonult Thakszin Sinavatra szavazóbázisának számító vidék között húzódik. A volt miniszterelnök fõleg az északkeleti, rizstermesztõ régiókban népszerû. A mostani parlamenti választás - ahogyan az elõzõ három is - egyúttal a Thakszin Sinavatra vitatott öröksége melletti vagy elleni népszavazással ért fel.

A Pheu Thai élén Sinavatra húga, a 44 éves Jinglak Sinavatra áll. Az eddig az üzleti életben tevékenykedõ Jinglak Sinavatra alig két hónapja kapcsolódott be a politikába, és derekasan helytállt a választási kampányban, amelyben a két fõ vetélytárs párt egyaránt populista programmal állt elõ, a szegényeknek szóló támogatásokat, az egészségügyi ellátás javítását és infrastrukturális beruházásokat ígérve.

A távozó thaiföldi kormány védelmi minisztere közölte: a hadsereg elfogadja a választások eredményét, és nem akadályozza meg az ellenzéki pártot abban, hogy kormányt alakítson. Thakszin Sinavatra, a számûzetésben élõ volt kormányfõ pedig közölte, nem akar újra miniszterelnök lenni, nyugdíjba vonul.
kormányalakítás Thaiföld választás Thakszin Sinavatra